Төсөл

МОНГОЛ УЛСЫН ХУУЛЬ

2019 оны … дугаар Улаанбаатар

сарын …-ны өдөр хот

**ЗАРИМ ИРГЭДИЙН ТЭТГЭВРИЙН ХЭМЖЭЭГ**

**НЭМЭГДҮҮЛЭХ ТУХАЙ**

**1 дүгээр зүйл**.1990 оны 11 дүгээр сарын 27-ны өдөр баталсан БНМАУ-ын Тэтгэврийн хуульд заасан дараах болзол, нөхцөлөөр өндөр насны тэтгэвэр тогтоолгосон доор дурдсан иргэдийн сард олгох тэтгэврийн хэмжээг 50 000 төгрөгөөр нэмэгдүүлж, тэтгэврийн нэмэгдэлд зарцуулах хөрөнгийг жил бүр улсын төсвөөс олгоно:

1.1.Төрүүлсэн болон 3 хүртэл настайд нь үрчлэн авсан дөрөв, түүнээс дээш хүүхдээ 6 настай болтол нь өсгөж хүмүүжүүлсэн 15-аас доошгүй жил ажилласан, 50 насанд хүрсэн нөхцөлөөр өндөр насны тэтгэвэр тогтоолгосон эмэгтэй;

1.2.Төрүүлсэн болон 3 хүртэл настайд нь үрчлэн авсан дөрөв, түүнээс дээш хүүхдээ 6 настай болтол нь өсгөж хүмүүжүүлсэн, 20-иос доошгүй жил ажилласан, нас харгалзахгүй нөхцөлөөр өндөр насны тэтгэвэр тогтоолгосон эмэгтэй;

1.3.Нийтдээ 27-оос дээш жил ажилласан, нас харгалзахгүй нөхцөлөөр өндөр насны тэтгэвэр тогтоолгосон эмэгтэй;

1.4.Нийтдээ 32-оос дээш жил ажилласан, 55 насанд хүрсэн нөхцөлөөр өндөр насны тэтгэвэр тогтоолгосон эрэгтэй.

**2 дугаар зүйл.**Энэ хуулийн 1 дүгээр зүйлд заасны дагуу тогтоосон хэмжээгээр тэтгэвэр авагчдын тэтгэврийг тооцож олгох журмыг Засгийн газар батална.

**3 дугаар зүйл.**Энэ хуулийг 2020 оны 01 дүгээр сарын 01-ний өдрөөс эхлэн дагаж мөрдөнө.

Гарын үсэг